Alfred Russel Wallace

Alfred Russel Wallace  (8 Januari 1823 – 7 Nopémber 1913) inggih punika satunggil naturalis, panjelajah, géographer, ahli anthropologi, ahli biologi miwah illustrator Inggris. Ida kaloktah krana sacara mandiri nguningin indik téori évolusi saking seléksi alam. Makalahné ring warsa 1858 indik pikobet puniki kawedar warsa punika sinarengan anggitan saking sesuratan awal Charles Darwin indik topik puniki. Indik punika ngaranayang Darwin antuk nyisihang "big species book" sané kantun kasusun, miwah gelis nyurat abstrak saking ipun, kawedar ring warsa 1859 dados On the Origin of Species.

Wallace makarya lapangan éksténsif, kakawitin ring lebah Tukad Amazon. Ida salanturné makarya lapangan ring Kapuloan Melayu, ring dija ida ngidéntifikasi pangepahan satwa sané mangkin kasengguh Guét Wallace, sané ngepah kapuloan Indonésia manados kalih wagian sané mabinayan: pahan kauh sané makéhan beburon ipun maasal saking Asia, lan pahan kangin genah beburon sané nyiriang Australasia. Ida kaanggep dados pakar kaloktah abad ka-19 indik pasebaran géograpis spésiés beburon, miwah ketah kasengguh "bapak biogéograpi", utawi luwih spésifik punika zoogéograpi.

Pustaka